Die (antieke) wêreld in foto’s – 25 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het plekke wêreldwyd in spookdorpe verander. Só lyk dié antieke wonderland wat die dae van koningin Cleopatra in herinnering roep. ŉ Werker loop verby die verlate Giza-piramidekompleks in Giza, Egipte. (Foto: Nariman El-Mofty, AP) ŉ Werker saniteer die masker van koning Toetankamen in die Egiptiese museum in Tahrir, Kaïro in Egipte. (Foto: Hamada Elrasam, AP) ŉ Handvol mense doenig by die sfinks in Giza, Egipte. (Foto: Nariman El-Mofty, AP) ŉ Werker saniteer die saal van koninginne in die Egiptiese museum in Tahrir, Kaïro in Egipte. (Foto: Hamada Elrasam, AP) Die Giza-piramidekompleks in Giza, Egipte, is gesluit vir besoekers. Dié toeristeaantreklikheid lok gewoonlik duisende besoekers. (Foto: Nariman El-Mofty, AP)